קול קורא לתקצוב בעלויות עבור מסלולי הייטק בבתי ספר שנת הלימודים תשפ"ו

היחידה המקצועית: מנהל חדשנות וטכנולוגיה

תקנה תקציבית מס': 20-63-01-02

איש קשר פדגוגי: גב' שרי תבור

תקציב: ש"ש שנה"ל תשפ"ו

קישור לקריטריונים

הגשת הבקשה תעשה באמצעות מילוי שאלון אינטרנטי [בקישור הבא](https://apps.stage.education.gov.il/dbsnet/apps/forms/22a6c4cf-66ee-4ebc-ad5e-dba3a6b4a228)

הגשת הבקשות תתאפשר עד לתאריך: במשך 10 ימי עבודה

**הגשת הבקשה באמצעות:** **הבקשות יוגשו על ידי מנהל בית הספר והבעלות על בתי הספר, ויהיו חתומות דיגיטלית. בקשות שלא יהיו חתומות על ידי אחד מהם, יידחו על הסף.**

1. רקע ומטרות:

ב 24/3/23 התקבלה החלטת ממשלה 172 – "**האצת שוק העבודה באמצעות קידום ההון האנושי והתאמת המיומנויות לעידן הדיגיטלי**", במסגרתה פרק משמעותי בתחום החינוך, **בשיתוף משרד החדשנות, המדע הטכנולוגיה.**

בהחלטת הממשלה הוגדר מדד **בגרוטק**, שהוא מסלול לימודים הכולל 5 יח"ל במתמטיקה וגם 5 יח"ל אנגלית וגם 5 יח"ל מדעי המחשב / פיזיקה, והוגדרו יעדי בגרוטק לאוכלוסיות במיקוד - **ממלכתי-ערבי ובדואי – 10%, ממלכתי-יהודי פריפריה – 14%, תלמידות בכל הארץ – 15%,**  קידום מיומנויות עוצמה; קידום אוריינות דיגיטלית ואוריינות AI; קידום אנגלית דבורה.

**תכנית ההייטק**, המשרתת את החלטת הממשלה ואת התכנית הלאומית '**ישראל ריאלית**' (המעוגנת בהחלטת ממשלה מיום 28/4/25), מתוקצבת מכוח החלטת ממשלה 172 ומכוח החלטת ממשלה 550 (תקצוב דיפרנציאלי) מיום 24/10/21. מרכיביה המרכזיים של התכנית:

* הגדלה משמעותית של תלמידי בגרוטק באמצעות פתיחת מאות מסלולי מצוינות-טק, תוספת שעות בתיכונים, מחנות מואצים ועוד.
* חיזוק המיומנויות הדיגיטליות והטכנולוגיות בקרב כלל התלמידים, באמצעות הייטקלאס, וקידום מיומנויות המאה ה 21 במקצועות ה STEM באמצעות התוכנית הלאומית לקידום מיומנויות.
* גיבוש תמונת עתיד לתלמידים, באמצעות חשיפה להייטק, התנסויות ומתן כלים לצוותי החינוך ולהורים.
* קידום עברית דבורה ואנגלית דבורה.

1. הגופים המתוקצבים ואוכלוסיית היעד: כמפורט בקריטריונים.
2. הפעילות המתוקצבת:

תקצוב ש"ש תוספתי עבור פתיחת "מסלולי ההייטק"  **צומחים בחט"ב ובחט"ע ובהתאם למפתח התקצוב במסמך הקריטריונים.**

1. אופן הגשת הבקשה:

* הבקשות יוגשו על ידי מנהל בית הספר באמצעות שאלון אינטרנטי [בלינק זה.](https://apps.stage.education.gov.il/dbsnet/apps/forms/22a6c4cf-66ee-4ebc-ad5e-dba3a6b4a228)
* באחריות מנהל בית הספר לוודא ולהבטיח כי המפקח אישר במערכת את המלצתו על בית הספר, וכי הבעלות אישרה במערכת את התחייבותה למאצ'ינג.
* בתי ספר שש שנתיים, יש להגיש בקשה אחת עבור חט"ב וחט"ע
* חט"ב עליונה וחט"ב עצמאית שמקיימת את התוכנית ביחד ברצף שנתי, יש להגיש שתי בקשות נפרדות תוך ציון בית הספר המזין בקישור.
* בקשה לא מלאה או שלא תהיה תקינה תידחה על הסף.

יובהר כי הבקשות יידונו בהתאם למפורט במסמך הקריטריונים, לרבות סעיפים בנוגע לתנאי הסף, והרכיבים המתוקצבים.

* מידע נוסף אודות המודל הבית־ ספרי וסט המענים הגמיש לבתי הספר במסגרת המודל **פיתוח מקצועי למנהלים ולמנהלות**.
* מנהלי ומנהלות בתי הספר שיתקבלו לתוכנית מחוייבים להשתתף בפיתוח מקצועי הכולל כנס הזנקה שיתקיים ביום 22/10/2025 וכן סמינר ייעודי באחד מארבעת המחזורים הבאים:
* מחזור 1 - 29-30/10
* מחזור 2 - 18-19/11
* מחזור 3 - 3-4/12
* מחזור 4 - 24-25/12

1. הערות כלליות:

אין בפרסום קול קורא זה כדי לחייב את המשרד ומותנה בקיום תקציב לטובת הנושא.

**בירורים ושאלות ניתן להפנות למטה התוכנית בכתובת הדוא"ל: hitech.p@education.gov.il**